**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ ՈՐՈՇՈՒՄ**

**« » 2023 թվականի**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**«ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՀՈՎՀԱՆՆԵՍ ԹՈՒՄԱՆՅԱՆԻ ԱՆՎԱՆ ՄԱՍՆԱՃՅՈՒՂ-ԳՐԱԴԱՐԱՆԻ ՀԱՇՎԵԿՇՌՈՒՄ ԱՌԿԱ ԼՐԻՎ ՄԱՇՎԱԾ (ՕԳՏԱԳՈՐԾՄԱՆ ՀԱՄԱՐ ՈՉ ՊԻՏԱՆԻ) ԳՐՔԵՐԻ ԴՈՒՐՍԳՐՈՒՄԸ ԹՈՒՅԼԱՏՐԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի «Կենտրոնական գրադարան» համայնքային ոչ առևտրային կազմակերպության (այսուհետ՝ կազմակերպություն) Հովհաննես Թումանյանի անվան գրադարան-մասնաճյուղում կատարված գրքային ֆոնդի գույքագրման ընթացքում կուտակվել է 1366 (հազար երեք հարյուր վաթսունվեց) կտոր ֆիզիկապես մաշված, արդիականությունը կորցրած գիրք:

Ելնելով վերոգրյալից, ղեկավարվելով «Տեղական ինքնակառավարման մասին» օրենքի 35-րդ հոդվածի 1-ին մասի 24-րդ կետով և հիմք ընդունելով Գյումրի համայնքի ղեկավարին ուղղված Գյումրու համայնքապետարանի աշխատակազմի մշակույթի և երիտասարդության հարցերի բաժնի պետ Լ. Թովմասյանի՝ 2023 թվականի փետրվարի 02-ի և կազմակերպության տնօրենի ժամանակավոր պաշտոնակատար Քրիստինե Սահակյանի՝ (համայնքապետարանում մուտքագրված 2023 թվականի փետրվարի 01-ի N 1479 թվագրմամբ) զեկուցագրերը, Գյումրի համայնքի ղեկավարի 07 փետրվարի 2023 թվականի N 6-Ա կարգադրությամբ ստեղծված հանձնաժողովի արձանագրությունը՝ **Հայաստանի Հանրապետության Շիրակի մարզի Գյումրի համայնքի** **ավագանին որոշում է.**

1.Թույլատրել Հայաստանի Հանրապետության Շիրակի մարզի Գյումրի համայնքի «Կենտրոնական գրադարան» համայնքային ոչ առևտրային կազմակերպության Հովհաննես Թումանյանի անվան գրադարան-մասնաճյուղում առկա ֆիզիկապես մաշված, օգտագործման համար ոչ պիտանի, թվով 1366 (մեկ հազար երեք հարյուր վաթսունվեց) գրքերի դուրսգրումը:

2.Գույքի դուրսգրման գործընթացի կազմակերպումը և դրա հետ կապված անհրաժեշտ փաստաթղթերի ձևակերպումը վերապահել սույն որոշումն ուժի մեջ մտնելուց հետո եռօրյա ժամկետում՝ համայնքի ղեկավարի ընդունած իրավական ակտով ստեղծվելիք հանձնաժողովին:

3.Սույն որոշումն ուժի մեջ է մտնում կազմակերպության տնօրենին իրազեկման օրվան հաջորդող օրվանից:

**Կ.Բադալյան**

**Մ.Մկրտչյան**

**Ա.Չախոյան**

**Լ.Թովմասյան**

Կատարող` Ն.Սարգսյան

**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՀՈՎՀԱՆՆԵՍ ԹՈՒՄԱՆՅԱՆԻ ԱՆՎԱՆ ՄԱՍՆԱՃՅՈՒՂ-ԳՐԱԴԱՐԱՆԻ ՀԱՇՎԵԿՇՌՈՒՄ ԱՌԿԱ ԼՐԻՎ ՄԱՇՎԱԾ (ՕԳՏԱԳՈՐԾՄԱՆ ՀԱՄԱՐ ՈՉ ՊԻՏԱՆԻ) ԳՐՔԵՐԻ ԴՈՒՐՍԳՐՈՒՄԸ ԹՈՒՅԼԱՏՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅՈՒՆԻՑ**

«Հայաստանի Հանրապետության Շիրակի մարզի Գյումրի համայնքի «Կենտրոնական գրադարան» համայնքային ոչ առևտրային կազմակերպության Հովհաննես Թումանյանի անվան մասնաճյուղ-գրադարանի հաշվեկշռում առկա լրիվ մաշված (օգտագործման համար ոչ պիտանի) գրքերի դուրսգրումը թույլատրելու մասին» որոշման ընդունումը պայմանավորված է Հայաստանի Հանրապետության ֆինանսների և էկոնոմիկայի նախարարի 2007թվականի հոկտեմբերի 31-ի «Պետական կառավարչական հիմնարկների և պետական ոչ առևտրային կազմակերպությունների լրիվ մաշված (օգտագործման համար ոչ պիտանի) գույքի դուրսգրման կարգը հաստատելու մասի» N787-Ն որոշմամբ հաստատված կարգի դրույթների կատարման և գրքային ֆոնդը ժամանակակից , պահանջարկ ունեցող գրքերով համալրելու անհրաժեշտությամբ:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՀՈՎՀԱՆՆԵՍ ԹՈՒՄԱՆՅԱՆԻ ԱՆՎԱՆ ՄԱՍՆԱՃՅՈՒՂ-ԳՐԱԴԱՐԱՆԻ ՀԱՇՎԵԿՇՌՈՒՄ ԱՌԿԱ ԼՐԻՎ ՄԱՇՎԱԾ (ՕԳՏԱԳՈՐԾՄԱՆ ՀԱՄԱՐ ՈՉ ՊԻՏԱՆԻ) ԳՐՔԵՐԻ ԴՈՒՐՍԳՐՈՒՄԸ ԹՈՒՅԼԱՏՐԵԼՈՒ ՄԱՍԻՆ»** **ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի «Կենտրոնական գրադարան» համայնքային ոչ առևտրային կազմակերպության Հովհաննես Թումանյանի անվան մասնաճյուղ-գրադարանի հաշվեկշռում առկա լրիվ մաշված (օգտագործման համար ոչ պիտանի) գրքերի դուրսգրումը թույլատրելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: