ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«-----» հունիսի 2023 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՋԻՎԱՆՈՒ ՓՈՂՈՑ N 50 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով` **Գյումրի համայնքի ավագանին որոշում է.**

1. Աճուրդով օտարել Գյումրի համայնքի սեփականություն հանդիսացող (հիմք` անշարժ գույքի նկատմամբ իրավունքների պետական գրանցման N 29062012-08-0141 վկայական) Ջիվանու փողոց N 50 հասցեի 115,71 (մեկ հարյուր տասնհինգ ամբողջ յոթանասունմեկ հարյուրերորդական) քառակուսի մետր ընդհանուր մակերեսով անշարժ գույքը և դրա կառուցապատման ու սպասարկման համար զբաղեցրած 08-001-0724-0024 կադաստրային ծածկագրով, բնակավայրերի նպատակային նշանակության, խառը կառուցապատման գործառնական նշանակությամբ 0.01888 (զրո ամբողջ հազար ութ հարյուր ութսունութ հարյուրհազարերորդական) հեկտար մակերեսով հողամասը:

2. Հիմք ընդունելով «Ա.Գ. Էսթեյթ» սահմանափակ պատասխանատվությամբ ընկերության սույն որոշման 1-ին կետում նշված անշարժ գույքի շուկայական արժեքի գնահատման վերաբերյալ 2023 թվականի հունիսի 14-ի անշարժ գույքի գնահատման հաշվետվությունը, սահմանել աճուրդի մեկնարկային գինը՝ 25000000 (քսանհինգ միլիոն) Հայաստանի Հանրապետության դրամ:

Ա.Պապիկյան

Կ.Բադալյան

Հ. Գասպարյան

Ա.Մարգարյան

Ա.Չախոյան

Ս.Մուրադյան

Կատարող` Ս.Մուրադյան

**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՋԻՎԱՆՈՒ ՓՈՂՈՑ N 50 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Օտարման նախատեսված անշարժ գույքը չի օգտագործվում համայնքի կարիքների համար, այն ենթակա է վերակառուցման, համայնքի բյուջեի հաշվին վերակառուցելը նպատակահարմար չէ: Որոշման ընդունումից հետո օտարելով աճուրդային կարգով, հնարավոր կդառնա շինությունը վերակառուցել ՝ աճուրդում հաղթողի կողմից, նրա միջոցներով:

**ՏԵՂԵԿԱՆՔ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՋԻՎԱՆՈՒ ՓՈՂՈՑ N 50 ՀԱՍՑԵԻ ԱՆՇԱՐԺ ԳՈՒՅՔԸ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳԻՆ ՍԱՀՄԱՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Ջիվանու փողոց N 50հասցեի անշարժ գույքըաճուրդով օտարելու եվ աճուրդի մեկնարկային գին սահմանելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: