**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 9-ի N 256-Ն որոշման մեջ փոփոխություններ կատարելու մասին» Հայաստանի Հանրապետության Շիրակի մարզի Գյումրի համայնքի ավագանու որոշման նախագծի վերաբերյալ**

1. «Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 9-ի N 256-Ն որոշման մեջ փոփոխություններ կատարելու մասին» Հայաստանի Հանրապետության Շիրակի մարզի Գյումրի համայնքի ավագանու որոշման նախագծի (այսուհետ՝ Նախագիծ) 1-ին կետում «(այսուհետ՝ որոշում)» բառերն, իսկ Նախագծի 1-ին կետի 1-ին ենթակետում «որոշման» բառն առաջարկում ենք հանել:

2. Նախագծի 1-ին կետի 1-ին ենթակետում «և թվերը» բառերն անհրաժեշտ է հանել:

3. Նախագծի 1-ին կետի 2-րդ ենթակետում «որոշման 1-ին կետով հաստատված դրույքաչափերի» բառերն անհրաժեշտ է փոխարինել «հավելվածի» բառով:

4. Նախագծի 2-րդ կետով նախատեսվող իրավական ակտի ուժի մեջ մտնելու վերաբերյալ դրույթն անհրաժեշտ է վերանայել՝ այն համապատասխանեցնելով «Նորմատիվ իրավական ակտերի մասին» օրենքի 23-րդ հոդվածի 1-ին մասի կարգավորմանը, որի համաձայն՝ *նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց* ***պաշտոնական հրապարակմանը հաջորդող օրվանից****, բացառությամբ այն դեպքերի, երբ օրենքով սահմանված է, որ տվյալ նորմատիվ իրավական ակտն ուժի մեջ է մտնում հրապարակվելուց հետո՝ անմիջապես:*

5. Նախագծում առկա «Հայաստանի Հանրապետության Շիրակի մարզի Գյումրի համայնքի ավագանի Կողմ () Դեմ () Ձեռնպահ ()» բառերն անհրաժեշտ է հանել:

6. Նախագծին կից ներկայացված հիմնավորումն անհրաժեշտ է վերանայել՝ դրա տեսքը համապատասխանեցնելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջին, ըստ որի՝ *փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:*

**Իրավական ակտերի փորձաքննության**

**գործակալության պետ`**



**Է. ՄԱՐԳԱՐՅԱՆ**