**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**28 հունիսի 2023 թվականի N -Ա**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետի, Հայաստանի Հանրապետության քաղաքացիական օրենսգրքի 605-րդ հոդվածի 1-ին և 2-րդ մասերի և հիմք ընդունելով «Հայաստան» Համահայկական Հիմնադրամի գործադիր տնօրենի 2023 թվականի հունիսի 15-ի ՀՀՀ 2-187 գրությունը՝ **Գյումրի համայնքի ավագանին որոշում է.**

**1.**Որպես նվիրաբերություն ընդունել «Հայաստան» Համահայկական Հիմնադրամ ՀՄԴ-ի սեփականություն հանդիսացող, Հայաստանի Հանրապետության Շիրակի մարզի Գյումրի քաղաքի «Մեր Գյումրի» ծրագրի շրջանակում Մարզ Շիրակ, համայնք Գյումրի ք. Մուշ-2 թաղամասի 1-ին փողոց թիվ 12 հասցեով շինությունները (բազմաբնակարան բնակելի շենք 1280.32 քառակուսի մետր մակերեսով, կադաստրային ծածկագիր 08-001-0125-0042-001, բազմաբնակարան բնակելի շենք 1281.94 քառակուսի մետր մակերեսով, կադաստրային ծածկագիր 08-001-0125-0042-002 և մանկապարտեզ` 449.15 քառակուսի մետր մակերեսով, կադաստրային ծածկագիր 08-001-0125-0042-003 և դրանցով ծանրաբեռնված, 08-001-0125-0042 կադաստրային ծածկագրով, բնակավայրերի հողերի նշանակությամբ 0.58 հեկտար մակերեսով հողամասը(հիմք՝ անշարժ գույքի նկատմամբ իրավունքների պետական գրանցման վկայական №13062023-08-0036, տրված` 13.06.2023թ.) և երրորդ անձանց իրավունքներով ծանրաբեռնված թվով 36 բնակարանները պահպանելով 36 շահառուների անհատույց օգտագործման իրավունքները, ներառյալ բնակարանների սեփականության իրավունքով փաոխանցելու հնարավորությունը:

**2.**Հանձնարարել Գյումրու համայնքապետարանի աշխատակազմի անշարժ գույքի կառավարման, բնակարանային տնտեսության և համատիրությունների աշխատանքների համակարգման բաժնին՝ ապահովել գույքի հանձնման-ընդունման աշխատանքների կատարումը և նվիրաբերության պայմանագրի կնքումը:

**3.**Սույն որոշման 1-ին կետում նշված գույքի նվիրաբերության պայմանագրի նոտարական վավերացման և պայմանագրց ծագող իրավունքների պետական գրանցման հետ կապված ծախսերը կատարել Հայաստանի Հանրապետության Շիրակի մարզի Գյումրի համայնքի բյուջեի միջոցների հաշվին:

**Ա. Պապիկյան**

**Կ.Բադալյան**

**Ա.Մարգարյան**

**Ա.Չախոյան**

**Մ.Մկրտչյան**

**Ս.Իսպիրյան**

Կատարող՝ Ս.Մամիկոնյան

**ՀԻՄՆԱՎՈՐՈՒՄ**

**« ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է «Հայաստան» Համահայկական Հիմնադրամի գործադիր տնօրենի 2023 թվականի հունիսի 15-ի ՀՀՀ 2-187 գրությունը՝ Հայաստանի Հանրապետության Շիրակի մարզի Գյումրի համայնքին գույք նվիրաբերելու գրության պահանջների կատարումն ապահովելու անհրաժեշտությանբ:

**ՏԵՂԵԿԱՆՔ**

**« ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու « Որպես նվիրաբերություն գույք ընդունելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: